Serene-Estate Guesthouse | LekkeSlaap
Vanaf R2 480 per nag, vir 2 mense
Serene-Estate Guesthouse is in St Lucia en is langsaan die iSimangaliso Vleilandpark en die St Lucia riviermond. Gaste kan aan 'n verskeidenheid doendinge deelneem en die pragtige besienswaardighede wat die natuurskoon bied geniet.
Verblyf bestaan uit 5 Park Side Suites en 2 Tuinkamers, elk met 'n en suite-badkamer. Elke kamer het 'n sitarea binne en buite en daar is ook lugversorging, 'n plafonwaaier, 'n yskassie met verversings, 'n TV met DStv, 'n muurkluis, gratis Wi-Fi, 'n haardroër en tee- en koffiemaakgeriewe.
Gaste het ook toegang tot die sitarea met 'n etenstafel, tee- en koffiemaakgeriewe, 'n daktuin, 'n soutwaterswembad en parkeerplek op die perseel.
Serene-Estate Guesthouse is naby plaaslike restaurante, kunsvlytmarkies, winkels en staproetes. Dis ideaal geleë vir gaste wat die ongerepte strande, landskappe en die Groot 5-wildparke wil verken, maar ook vir gaste wat wil stap, draf en fietsry.